##### CONTRACT DE FINANŢARE

**Nr \_\_\_\_\_\_\_\_/ \_\_\_\_\_\_\_\_\_**

privind acordarea finanțării nerambursabile pentru implementarea proiectului

 *....................*

din cadrul Programului PA16/RO12 „Conservarea și revitalizarea patrimoniului cultural și natural”finanțat prin Mecanismul Financiar SEE 2009-2014

**Ministerul Culturii - Unitatea de Management a Proiectului**, cu sediul în Bucureşti, Bulevardul Unirii nr. 22, et.5, camera 503, sector 3, tel: 021-2228479, fax: 021-2244512, cod fiscal nr. .........., cont bancar număr.............., deschis la ............, reprezentată legal prin:

...........................................................................................................................

.........................................................................................................................

în calitate de **Operator de Program**, pe de o parte

şi

*.................,* persoană juridică, cu sediul în ......., cod poștal ....., județul/sector ...., tel......, fax......., cod fiscal nr........., cont bancar număr..........., deschis la banca........, reprezentată legal prin:

* domnul .......... **în calitate de** , identificat prin C.I. seria …. nr. ……, CNP ……., eliberat de …….la data de …….. și......... **în calitate de Contabil Șef/Director Ffinanciar**, identificat prin C.I. seria …… nr. ……, eliberat de ……. la data de ………, CNP ……………………….,

în calitate de **Promotor de proiect**, pe de altă parte

au convenit încheierea prezentului Contract de finanţare în baza cadrului legal specific Mecanismul Financiar SEE 2009-2014:

**CAPITOLUL 1 – OBIECTUL CONTRACTULUI ȘI DOCUMENTELE ANEXATE**

Art.1.1 Obiectul acestui contract îl reprezintă acordarea finanţării nerambursabile, de către Operatorul de Program pentru implementarea Proiectului…….. din cadrul Programului PA16/RO12 „Conservarea și revitalizarea patrimoniului cultural și natural”**,** finanțat prin Mecanismului Financiar SEE 2009-2014.

Art. 1.2 Promotorului de proiect i se acordă finanţarea nerambursabilă în termenii şi condiţiile stabilite în prezentul Contract şi în anexele care fac parte integrantă din acesta, denumit în continuare Contract, elaborat în conformitate cu prevederile Regulamentului şi a legislației naţionale aplicabile, pe care Promotorul de proiect declară că le cunoaşte şi le acceptă.

Art. 1.3 Documentele Anexă care fac parte din prezentul contract sunt:

1. cererea de finanțare/propunerea de proiect, aprobată cu clarificările din perioada de evaluare și selecție;
2. bugetul aferent cererii de finanțare;
3. planul de publicitate;
4. acordul de parteneriat.

Art. 1.4 Promotorul de proiect acceptă finanţarea nerambursabilă şi se obligă să deruleze Proiectul pe propria sa răspundere, în conformitate cu prevederile cuprinse în prezentul Contract şi cu legislaţia naţională şi europeană aplicabilă.

**CAPITOLUL 2 – DURATA CONTRACTULUI**

Art. 2.1 Durata prezentului contract se întinde pe toată perioada de implementare a proiectului dar nu poate depăși perioada de eligibilitate a cheltuielilor.

Art. 2.2 Perioada de implementare a Proiectului este de ..... cu începere din ziua următoare celei în care contractul este semnat de ambele părți și se încheie la data de ........., dar nu mai târziu de 30 Aprilie 2016.

Art. 2.3 Perioada de eligibilitate a cheltuielilor se întinde pe toată perioada de implementare a proiectului și se încheie la 30 de zile după data de finalizare a implementării.

Art. 2.4 Activităţile proiectului trebuie realizate şi finalizate în cadrul duratei de implementare a proiectului şi cheltuielile trebuie să fie efectuate în cadrul duratei de implementare a proiectului aşa cum este aceasta stabilită la Articolul 2.1.

Art. 2.5 În timpul și după expirarea perioadei de implementare a proiectului, Promotorul de proiect are obligația de a păstra şi de a pune fără întârziere la dispoziţia Operatorului de Program, Punctului Național de Contact (Ministerul Fondurilor Europene), Oficiului Mecanismului Financiar (OMF), Consiliului Auditorilor statelor AELS / Biroului Auditorului General al Norvegiei, Autorităţii de Certificare şi Plată (ACP), Unitatea Centrală de Armonizare pentru Auditul Public Intern (UCAAPI), Comitetului Mecanismului Financiar (CMF) şi oricărui alt organism abilitat de a efectua activități de monitorizare, audit, evaluare, verificare asupra modului de utilizare a finanţării acordate din Mecanismul Financiar SEE 2009-2014, precum şi organismelor abilitate de a efectua activităţi de control pe teritoriul României, toate documentele aferente Proiectului, atâta timp cât contractul produce efecte dar nu mai puţin de 5 ani de la data aprobării Raportului Final al proiectului de către Operatorul de Program.

Art. 2.6 În cazul proiectelor ce implică investiții imobiliare, renovări / reparaţii capitale sau curente ale imobilelor sau achizitii integrale de echipamente conform prevederilor art. 7.3.1 lit. c) din Regulament, perioada de păstrare a documentelor ulterior încheierii perioadei de implementare a proiectului este de 5 ani.

Art. 2.7 Promotorul de proiect are obligaţia de a nu înstrăina, închiria, pune sub ipotecă / gaj sau cesiona sub nici o formă activele fixe, echipamentele şi materialele achiziţionate în cadrul proiectului, care se supun prevederilor art. 7.3.1 lit. c) din Regulament, în perioada de implementare a proiectului și pe o perioada de 5 ani, de la data finalizării acestuia.

Art. 2.8 Împlinirea termenului de la art. 2.1. nu-l exonerează pe Promotorul de proiect sau pe reprezentanţii acestuia de respectarea obligaţiilor rezultând din aplicarea clauzelor contractuale.

**CAPITOLUL 3 – VALOAREA CONTRACTULUI**

Art. 3.1 Valoarea totală eligibilă[[1]](#footnote-1) a Proiectului ce face obiectul finanțării este de maxim .... RON (în litere), respectiv maxim ...... Euro (în litere), calculată la cursul de schimb InforEuro de la data semnării contractului, din care:

a) Valoarea eligibilă nerambursabilă este de maxim ........ RON (..), respectiv de maximum ... Euro (...), reprezentând o rată de ..% din valoarea totală eligibilă a proiectului;

b) Valoarea contribuției private eligibile a Promotorului de proiect este de maximum ... RON (.. lei), respectiv de maximum .. Euro (.. euro), reprezentând ...% din valoarea totală eligibilă a proiectului.

după cum urmează:

|  |  |  |  |  |  |  |
| --- | --- | --- | --- | --- | --- | --- |
| Valoarea totală a proiectuluiLei | Valoarea totală eligibilă a Proiectului | Valoarea eligibilă nerambursabilă | Valoarea eligibilă nerambursabilă din SEE | Valoarea eligibilă nerambursabilă din bugetul naţional | Contribuţia Promotorului de Proiect la valoarea eligibilă a proiectului | Valoarea neeligibilă inclusiv TVA  |
| 1 = 2 +7 | 2 = 3+6 | 3=4+5 | 4 | 5 | 6 | 7 |
|  |  |  |  |  |  |  |

Art. 3.2 Operatorul de Program se angajează să acorde o finanțare nerambursabilă de maxim .. RON (...), respectiv de maximum ... Euro (...), corespunzător unei rate de finanțare de ..%, reprezentând valoarea eligibilă nerambursabilă a proiectului.

Art. 3.3 Valoarea eligibilă nerambursabilă acordată din grant, aprobată prin prezentul Contract nu poate fi modificată în sensul majorării.

Art. 3.4 În cazul în care valoarea totală a proiectului şi implicit valoarea eligibilă a acestuia creşte faţă de valoarea convenită prin prezentul contract de finanţare, diferenţa rezultată faţă de finanţarea nerambursabilă maximă menţionată la Art.3.2. este suportată în întregime de Promotorul de proiect.

Art. 3.5 În cazul în care la sfârşitul Proiectului, valoarea totală solicitată spre rambursare este mai mică decât valoarea eligibilă nerambursabilă, suma nerambursabilă acordată se va reduce corespunzător.

Art. 3.6 Promotorul de proiect are obligaţia să notifice Operatorului de Program, modificările capitolelor bugetare din cadrul bugetului proiectului cu cel puţin 5 zile lucratoare înainte.

 Art. 3.7 În cazul în care modificările capitolelor bugetare nu afectează obiectivul contractului / proiectului, iar impactul financiar se limitează la transferul de maxim 10% din suma alocată iniţial pentru o linie bugetară de cheltuieli eligibile, în cadrul altor capitole bugetare de cheltuieli eligibile nu este necesară încheierea unui act adiţional fiind suficientă simpla notificare a Operatorului de Program.

Art. 3.8 În cazul în care Operatorul de Program nu răspunde în termen de 10 zile lucrătoare, modificarea se consideră aprobată tacit.

Art. 3.9 În cazul în care Operatorul de Program consideră nejustificate modificările respective, are obligaţia să notifice în 10 zile lucrătoare Promotorul de proiect în această privință și în vederea soluționării situației respective.

Art. 3.10 În cazul în care realocarea bugetară depășeste 10% din suma alocată iniţial pentru o linie bugetară, Promotorul de proiect solicită aprobarea Operatorului de Program, fiind necesară încheierea unui act adiţional pentru operarea modificărilor.

**CAPITOLUL 4 – ELIGIBILITATEA CHELTUIELILOR**

Art. 4.1 Părţile convin şi înţeleg că sunt eligibile acele cheltuieli care îndeplinesc următoarele criterii:

1. sunt prevăzute în *Cererea de finanţare aprobată;*
2. sunt suportate efectiv de către Promotorul de proiect și/sau de Partenerii de proiect;
3. sunt efectuate în perioada de eligibilitate a cheltuielilor așa cum este prevăzut la Art. 2.3 din prezentul contract de finanțare;
4. sunt în conformitate cu obiectul contractului de finanțare și sunt menționate în bugetul detaliat al proiectului;
5. sunt justificate, proporționale și necesare pentru implementarea proiectului;
6. sunt folosite exclusiv în scopul realizării obiectivului(lor) proiectului și rezultatelor așteptate, în concordanță cu principiile economiei, eficienței și eficacității;
7. sunt identificabile și verificabile, în special prin înregistrarea / înregistrările contabile ale Promotorului de proiect și sunt stabilite în conformitate cu normele contabile aplicabile și în conformitate cu principiile contabile general acceptate;
8. sunt conforme cu cerințele legislației fiscale și naționale aplicabile.

Art. 4.2 Cheltuielile sunt considerate ca fiind efectuate de către Promotorul de proiect atunci când au fost facturate şi plătite integral, iar echipamentele / bunurile livrate și puse în funcțiune sau serviciile / lucrările au fost efectuate.

Art. 4.3 Cheltuielile efectuate după data de finalizare a proiectului, nu vor fi considerate eligibile.

Art. 4.4 În cazuri excepționale, cheltuielile aferente facturilor emise în ultima lună a eligibilităţii sunt considerate ca fiind eligibile, în cazul în care sunt plătite în termen de 30 de zile de la data finală a eligibilităţii.

Art. 4.5 Prețul de achiziție al echipamentelor procurate în cadrul contractului, se consideră în totalitate eligibile dacă echipamentele sunt instalate și funcționale la finalul proiectului și utilizarea echipamentelor după finalizarea proiectului se limitează la activitățile în conformitate cu obiectivele proiectului. În acest caz, Promotorul de proiect are obligația de a asigura respectivele echipamente pentru o perioadă de 5 ani după încheierea implementării proiectului.

Art. 4.6 Cheltuielile cu taxa pe valoarea adăugată (TVA) nerecuperabilă sunt considerate cheltuieli eligibile.

Art. 4.7 Promotorul de proiect are obligaţia să își prevadă în buget sumele necesare și răspunde de plata cheltuielilor neeligibile.

**CAPITOLUL 5 – VERIFICAREA CHELTUIELILOR**

Art. 5.1 Pentru verificarea cheltuielilor efectuate, Promotorul de proiect va depune la sediul Operatorul de Program, odată cu raportul intermediar de progres (transmis în formatul anexat prezentului contract) dosarele de achiziții publice și documentele justificative aferente cheltuielilor detaliate în cadrul raportului intermediar de progres transmis precum și raportul de audit în situațiile în care este necesar.

Art. 5.2 Promotorul de proiect va prezenta toate documentele justificative solicitate în copie, pe suport de hârtie sau electronic, cu menţiunea „conform cu originalul”, semnate şi ștampilate de către reprezentatul legal sau certificate cu semnătură electronică.

Art. 5.3 Facturile care vor constitui documente justificative, vor fi emise de către furnizori / prestatori pe numele Promotorului de proiect sau al partenerilor care beneficiază de finanţarea nerambursabilă. Acestea vor fi ștampilate cu următoarele: „*bun de plată pentru suma de…….”; „certific în privinţa realităţii, regularităţii şi legalităţii”; „finanțat din fonduri SEE, conform contract nr…….”.*

Art. 5.4 Toate documentele justificative emise într-o altă limbă decât limba română / engleză se vor prezenta însoţite de traducerea acestora în limba română / engleză, efectuată de către un traducător autorizat, asumată prin semnătură şi ştampilă.

Art. 5.5 În cazul în care Promotorul de proiect optează pentru contractarea de servicii de audit pentru verificarea cheltuielilor, acesta va introduce în termenii de referință / contractul încheiat cu auditorul financiar independent următoarele aspecte:

a) auditorul financiar independent trebuie să se regăsească în lista auditorilor financiari membri activi persoane fizice sau juridice autorizate de rating A cu reputație profesională confirmate de Camera Auditorilor Financiari din România - CAFR;

b) auditorul financiar independent trebuie să verifice în proporție de 100% cheltuielile efectuate din perspectiva realității, legalității, exactității și eligibilității acestora.

Art. 5.6 Promotorul de proiect va încheia contracte pentru servicii de audit doar pentru acele proiecte care se întind pe o durată mai mare de un an de zile.

Art. 5.7 În vederea verificării eligibilității cheltuielilor efectuate de către partenerii de proiect din statele donatoare, Promotorul de proiect va considera suficient raportul unei Auditor autorizat și independent, primit din partea partenerilor care să confirme următoarele:

1. Cheltuielile efectuate în cadrul proiectului sunt în conformitate cu Regulamentul de Implementare al Granturilor SEE și a granturilor efectuate în cadrul proiectului.
2. Cheltuielile efectuate în cadrul proiectului sunt în conformitate cu legislația națională și practicile contabile din țările donatoare.

**CAPITOLUL 6 - MODALITATEA DE PLATĂ**

Art. 6.1 Operatorul de program efectuează plățile către Promotorul de proiect conform prevederilor din Regulament, Acordul de Program și Acordul de Implementare a Programului. Acestea vor lua forma de avans, plăți intermediare și plata soldului final.

Art. 6.2 Plata către Promotorul de proiect se face cu respectarea legislației naționale aplicabile în domeniu (Ordonanța de Urgență a Guvernului nr. 23/2013 și normele de aplicare).

Art. 6.3 Operatorul de Program acordă Promotorului de proiect, un avans de maxim 30% din valoarea eligibilă nerambursabilă a proiectului în termen de maxim 30 de zile de la semnarea prezentului Contract.

Art. 6.4 Operatorul de Program poate reține până la 10% din valoarea totală eligibilă nerambursabilă a proiectului pentru plata soldului final, care va fi plătită în termen de 15 zile lucrătoare de la aprobarea raportului final al proiectului.

Art. 6.5 Plata avansului se efectuează de către Operatorul de Program, în lei, în următorul cont:

1. cod IBAN: ...
2. titular cont: ...
3. denumirea/adresa Trezoreriei/Bancă comercială: ......

**CAPITOLUL 7 - COSTURI INDIRECTE**

Art. 7.1 Părţile convin şi înţeleg că suma costurilor indirecte împreună cu costurile de management poate constitui cel mult 20% din totalul cheltuielilor eligibile.

Art. 7.2 Costurile indirecte nu sunt considerate eligibile, dacă Promotorul de proiect primeşte finanţare pentru acestea din altă sursă.

Art. 7.3 Valoarea costurilor indirecte nu trebuie să depășească suma de ... RON pentru care a fost aplicată următoarea metodologie de calcul:

 \* 100= ...... %

 \* 100= ……….%

Art. 7.4 Pentru Costurile indirecte efectuate nu sunt necesare documente justificative, ele fiind considerate ca efectuate atunci când sunt înregistrate în contabilitatea Promotorului de proiect.

**CAPITOLUL 8 - RESPONSABILITĂŢILE PĂRŢILOR**.

**A**. **Responsabilitățile Operatorului de Program**

Art. 8.1Operatorul de Program are obligația să respecte valorile democratice, prevederile constituționale, principiile transversale și temele orizontale pe tot parcursul implementării proiectului

Art. 8.2Operatorul de Program se asigură de faptul că proiectul contribuie la obiectivele globale ale Mecanismului Financiar SEE 2009-2014, la rezultatele şi obiectivele specifice ale programului şi că respectă Regulamentul aferent Mecanismului Financiar SEE 2009-2014, Acordul de Program şi legislaţia aplicabilă la nivel naţional, precum şi cea a Uniunii Europene aplicabilă, pe toată durata de implementare a proiectului.

Art. 8.3Operatorul de Program se asigură, pe baza datelor, informaţiilor şi stării de fapt prezentate şi asumate de către Promotorul de proiect, de faptul că acesta este pe deplin angajat şi capabil să implementeze proiectul.

Art. 8.4Operatorul de Program are obligația să verifice îndeplinirea rezultatelor proiectului şi dacă cheltuielile declarate de către Promotorul de Proiect au fost efectiv efectuate şi realizate în conformitate cu Regulamentul, Acordul de Program, legislaţia aplicabilă la nivel naţional şi cea a Uniunii Europene aplicabilă.

Art. 8.5Operatorul de Program are obligația să asigure realizarea plăţilor aferente proiectului în termenele şi condiţiile stabilite prin regulament şi prezentul contract.

Art. 8.6Operatorul de Program are obligația să verifice progresul proiectului raportat la rezultatele stabilite, efectuând, printre altele, controale şi/sau verificări la faţa locului / monitorizări conform prevederilor Acordului de Program.

Art. 8.7Operatorul de Program are obligația să verifice că Promotorul de proiect îşi instituie fie un sistem contabil separat, fie o evidenţă contabilă adecvată pentru toate tranzacţiile aferente proiectului, cu respectarea reglementărilor contabile incidente.

Art. 8.8Operatorul de Program are obligația să asigure transparenţa şi disponibilitatea documentelor a căror obligaţie de prezentare este prevăzută în Regulament şi în legislaţia naţională aplicabilă.

Art. 8.9Operatorul de Program are obligația să efectueze controlul managementului riscului şi managementului tehnic, financiar şi administrativ al procesului de implementare a Proiectului.

Art. 8.10Operatorul de Program are obligația să informeze Promotorul de proiect cu privire la orice decizie luată care poate afecta implementarea Proiectului.

Art. 8.11Operatorul de Program are obligaţia să informeze Promotorul de proiect cu privire la rapoartele, concluziile şi recomandările formulate de către orice alte organisme abilitate, care au un impact asupra Proiectului acestuia.

Art. 8.12Operatorul de Program are obligaţia de a sprijini Promotorul de proiect prin furnizarea informaţiilor sau clarificărilor pe care aceasta le consideră necesare pentru implementarea Proiectului.

Art. 8.13Operatorul de Program are obligaţia de a asigura monitorizarea implementării proiectului prin vizite la faţa locului şi prin verificarea rapoartelor şi a tuturor documentelor administrative.

Art. 8.14Operatorul de Program are obligaţia să verifice, ori de câte ori consideră necesar, prin misiuni la faţa locului, dacă toate cheltuielile declarate de către Promotorul de proiect pentru operaţiuni sunt reale, au fost suportate efectiv de acesta şi sunt în conformitate cu legislaţia comunitară şi naţională, dacă produsele au fost furnizate / serviciile au fost prestate / lucrările au fost realizate în conformitate cu prevederile prezentului Contract.

Art. 8.15Operatorul de Program are obligaţia să se asigure că se iau toate măsurile necesare şi adecvate pentru prevenirea apariţiei neregulilor, investigarea cu promptitudine şi eficienţă a cazurilor de suspiciune de neregulă şi constatarea neregulilor pe care le raportează corect şi le recuperează, inclusiv prin aplicarea corecţiilor financiare care se impun, potrivit prevederilor legale în vigoare incidente în materie.

Art. 8.16Operatorul de Program nu va răspunde pentru prejudiciile cauzate terţilor din culpa Promotorului de proiect.

Art. 8.17Operatorul de Program are obligaţia să se asigure de respectarea legislației locale, naționale și a Uniunii Europene inclusiv legislația de mediu, achiziții publice și ajutor de stat.

**B. Responsabilităţile Promotorului de Proiect**

Art. 8.18 Promotorul de proiect are obligația să respecte valorile democratice, prevederile constituționale, principiile transversale și temele orizontale pe tot parcursul implementării proiectului.

Art. 8.19 Promotorul de proiect are obligația să utilizeze finanţarea nerambursabilă numai în scopul realizării proiectului care face obiectul prezentului contract.

Art. 8.20 Promotorul de proiect are obligația să implementeze proiectul pe propria sa răspundere şi în conformitate cu Cererea de finanțare / propunerea proiectului, anexă la prezentul contract, urmărind atingerea obiectivelor aşa cum sunt precizate în aceasta.

Art. 8.21 Promotorul de proiect are obligația să asigure sumele necesare cofinanţării cheltuielilor eligibile şi finanţării cheltuielilor neeligibile în vederea implementării Proiectului.

Art. 8.22 Promotorul de proiect are obligația să implementeze Proiectul cu toată atenţia, eficienţa, transparenţa şi diligenţa necesare, în concordanţă cu regulile de bune practici din domeniul de activitate vizat şi în conformitate cu prezentul Contract, cu Acordul de Implementare a Programului, cu Regulamentul, cu respectarea instrucțiunilor emise de către Operatorul de Program, precum şi a legislaţiei naţionale şi europene în vigoare.

Art. 8.23 Promotorul de proiect are obligația să implementeze proiectul în conformitate cu Acordul de parteneriat şi cu respectarea prevederilor cererii de finanţare.

Art. 8.24 Promotorul de Proiect răspunde individual în faţa Operatorului de Program şi solidar cu partenerul/partenerii de proiect pentru prejudiciile cauzate terţilor pe parcursul implementării Proiectului.

Art. 8.25 Promotorii de proiecte au obligaţia de a transmite documentele aferente proiectului, solicitate de către Operatorul de Program, la termenele şi în formatele standard stabilite prin contractul de finanţare a proiectului, completate cu informaţii corecte, complete şi de calitate corespunzătoare.

Art. 8.26 Promotorul de proiect are obligația să pună la dispoziţia Operatorului de Program toate informaţiile solicitate legate de implementarea proiectului. Pentru aceasta, Promotorul de Proiect trebuie să întocmească previziuni de depunere a cererilor de rambursare, precum și rapoarte intermediare de progres şi raportul final al proiectului potrivit formularelor anexate la prezentul contract.

Art. 8.27 În cazul în care rapoartele înaintate nu sunt complete sau necesită modificări, Promotorul de Proiect are obligaţia de a face completările şi modificările solicitate şi de a retransmite rapoartele în termen de 3 (trei) zile lucrătoare de la primirea înştiinţării.

Art. 8.28 Promotorul de proiect are obligația să respecte elementele de identitate vizuală ale Mecanismului Financiar SEE 2009-2014 şi să le plaseze/promoveze pe materialele elaborate în cadrul proiectului.

Art. 8.29 Promotorul de proiect are obligația să respecte şi să actualizeze ori de câte ori este necesar planul pentru managementul riscurilor şi planul pentru combaterea riscurilor, aferente proiectului.

Art. 8.30 Promotorul de proiect are obligația să accepte că poate face parte din eşantionul de control ex-ante pentru procedurile de achiziţii publice.

Art. 8.31 Promotorul de proiect are obligația să reflecte corect şi la zi şi să păstreze în evidenţele sale contabile toate operaţiunile economico-financiare ale proiectului şi să le prezinte Operatorul de Program ori de câte ori îi sunt solicitate.

Art. 8.32 Promotorul de proiect are obligația să menţină fie un sistem contabil separat, fie o evidenţă contabilă adecvată pentru toate tranzacţiile aferente proiectului, folosind conturi analitice specifice, cu respectarea reglementărilor contabile naţionale.

Art. 8.33 Promotorul de proiect are obligația să prezinte Operatorului de Program cererea de rambursare împreună cu documente justificative întocmite corect şi legal.

Art. 8.34 Promotorul de proiect are obligația să permită accesul în vederea controlului şi verificărilor Operatorului de Program şi/sau altor structuri cu atribuţii de control / verificare / audit în cadrul Mecanismului Financiar SEE 2009-2014, în legătură cu modul de utilizare a fondurilor nerambursabile acordate de acesta conform Art. 2.5 din prezentul contract.

Art. 8.35 Promotorul de proiect are obligația să ia toate măsurile necesare pentru a evita orice conflicte de interese şi să informeze Operatorul de Program, fără întârziere, cu privire la orice situaţie care constituie sau ar putea determina apariţia oricărui astfel de conflict de interese.

Art. 8.36 Promotorul de proiect are obligația să respecte prevederile legislaţiei naţionale în domeniul achiziţiilor publice, respectiv:

a. O.U.G. nr. 34/2006, privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările și completările ulterioare;

b. Ordinului nr. 1120/2013 privind aprobarea procedurii simplificate aplicate de beneficiarii privați în cadrul proiectelor finanțate din instrumente structurale, obiectivul “Convergență”, precum și în cadrul proiectelor finanțate prin Mecanismele Financiare SEE pentru atribuirea contractelor de furnizare, servicii sau lucrări.

Art. 8.37 Promotorul de proiect are obligația să păstreze toate documentele sale și ale partenerilor săi, inclusiv documentele contabile, privind activităţile şi cheltuielile eligibile în vederea asigurării unei piste de audit adecvate, în conformitate cu regulamentele europene şi naţionale. Toate documentele vor fi păstrate inclusiv pe o perioadă de 5 ani de la finalizarea proiectului/aprobarea raportului final al proiectului.

Art. 8.38 Promotorul de proiect se asigură că orice material rezidual sau extras din activitățile proiectului este refolosit, reciclat, tratat sau depozitat într-un mod ecologic.

Art. 8.39 Promotorul de proiect are obligația de a declara anual, dar nu mai târziu de 1 februarie, dobânda aferentă contului bancar al proiectului și de a o rambursa Operatorului de Program în 10 zile lucrătoare de la data declarației.

Art. 8.40 Promotorul de proiect are obligația, ca pe perioada implementării proiectului şi timp de 5 ani, după finalizarea acestuia, să nu aducă modificări substanţiale investiţiei realizate prin proiect sub sancţiunea rezilierii contractului cu sistarea finanţării nerambursabile şi recuperarea integrală a sumelor acordate până în acel moment, în conformitate cu legislaţia naţională.

Art. 8.41 Modificările substanţiale la un proiect sunt acelea care:

* 1. afectează major natura şi condiţiile de implementare sau oferă unui terţ un avantaj necuvenit, şi
	2. rezultă de asemenea dintr-o schimbare a naturii proprietăţii unui articol de infrastructură, o încetare sau schimbare în localizarea investiţiei sau încetarea activităţii finanțate (*după caz, unde se aplică*).

Art. 8.42 Promotorul de proiect răspunde pentru îndeplinirea tuturor obligațiilor şi în cazul în care nu este titularul drepturilor reale asupra bunurilor mobile și imobile ce fac obiectul proiectului finanţat prin prezentul contract.

**CAPITOLUL 9 - PENALITĂȚI ȘI DAUNE INTERESE**

Art. 9.1 Promotorul de proiect înţelege şi acceptă faptul că neexecutarea culpabilă a obligațiilor prezentului Contract în ceea ce privește raportarea, implementarea și restituirea sumelor prevăzute în prezentul Contract, impune plata de daune interese.

Art. 9.2 În cazul în care Promotorul de Proiect nu a depus niciun raport intermediar de progres în termen de maximum 6 luni de la primirea avansului, acesta se restituie operatorului de program, inclusiv dobânda generată de acesta, în termen de 10 zile lucrătoare de la expirarea termenului maxim de depunere.

Art. 9.3 În cazul în care termenul stabilit prin notificarea transmisă de Operatorul de Proiect cu privire la restituirea sumelor nu a fost respectat, Promotorul de Proiect va plăti penalităţi de întârziere în procent de 0,1% pe zi de întârziere din suma datorată, până la data restituirii sumelor stabilite de către Operatorul de Program.

Art. 9.4. Plata penalităților nu prejudiciază dreptul Operatorului de Program de a solicita Promotorului de Proiect plata de daune interese în condițiile legii.

Art. 9.5 În cazul în care Promotorul de Proiect nu transmite niciun raport intermediar de progres timp de 8 luni, cheltuielile aferente respectivei perioade de raportare vor fi neeligibile.

**CAPITOLUL 10 - DREPTURILE DE PROPRIETATE INTELECTUALĂ**

Art. 10.1 Prin efectul prezentului contract Promotorul de Proiect acordă Operatorului de Program cesiunea neexclusivă a drepturilor de proprietate intelectuală rezultate sau utilizate în cadrul proiectului.

Art. 10.2 Cesiunile consimțite de Promotorul de Proiect către Operatorul de Program acoperă toate modalitățile de utilizare a acestor materiale pentru promovarea Programului și comunicarea publică a rezultatelor acestuia, inclusiv prin punerea la dispoziție a materialelor pe pagina de internet a Programului sau prin alte mijloace de informare electronică.

Art. 10.3 Partenerii acordă Promotorului de Proiect cesiunea neexclusivă a drepturilor de proprietate intelectuală pentru acele drepturi pe care fiecare din parteneri le deține dinainte de incepția proiectului, pentru toate modalitățile de utilizare necesare realizării proiectului și pentru diseminarea rezultatelor proiectului și ale Programului.

Art. 10.4 Pentru ceea ce se realizează în cadrul proiectului, Partenerii acordă Promotorului de Proiect cesiunea exclusivă a drepturilor de proprietate, pentru toate modalitățile de utilizare necesare realizării proiectului și pentru diseminarea rezultatelor proiectului și ale Programului.

Art. 10.5 Cesiunile prevăzute la art.10.3 și art.10.4 se acordă pe toată durata implementării proiectului și pentru o perioadă de cel puțin 5 ani de la finalizarea proiectului și sunt valabile pentru toate teritoriile în care urmează a fi diseminate rezultatele proiectului și ale Programului.

Art. 10.6 Cesiunile prevăzute la art.10.3 și art.10.4 nu dau naștere unor pretenții materiale suplimentare din partea cedentului.

Art. 10.7 Mărcile de serviciu, cesiunile de licență de marcă și / sau modele / desene, lucrări protejate prin legislația privind drepturile de proprietate industrială, aferente proiectului, vor fi înregistrate prin grija promotorului de proiect  / titularului drepturilor reale și pe cheltuiala acestuia și vor fi utilizate în cadrul proiectului și pentru diseminarea rezultatelor.

**CAPITOLUL 11 - PROPRIETATEA, UTILIZAREA ȘI MENTENANȚA**

Art. 11.1 Promotorul de proiect are obligația să menţină regimul actual al proprietății facilităţilor construite/ modernizate/ extinse (*unde este cazul*) și a bunurilor achiziţionate şi să nu gajeze sau ipotecheze facilităţile construite / modernizate / extinse şi bunurile achiziţionate din finanţarea nerambursabilă în perioada implementării proiectului și pe o perioadă de cel puţin 5 ani după finalizarea acesteia, şi să asigure exploatarea şi întreţinerea în această perioadă.

Art. 11.2 Promotorul de proiect are obligația să încheie polițe de asigurare împotriva dispariției / distrugerii totale sau parțiale, în caz de dezastre naturale, vandalism, incendii, inundații și alte evenimente asemănătoare pentru facilităţile construite/ modernizate/ extinse în cadrul proiectului, pentru perioada implementării proiectului și pe o perioadă de cel puţin 5 ani după finalizarea acesteia.

Art. 11.3 Promotorul de proiect are obligația să încheie polițe de asigurare împotriva pierderii/ dispariției/ distrugerii toatale sau parțiale, în caz de dezastre naturale, vandalism, incendii, inundații, furt și alte evenimente asemănătoare pentru echipamentele achiziționate în cadrul proiectului, de la momentul achiziționării și pe o perioadă de cel puţin 5 ani după finalizarea acesteia.

Art. 11.4 Promotorul de proiect are obligația de a asigura funcţionarea tuturor bunurilor, echipamentelor, clădirilor etc., achiziţionate din finanţarea nerambursabilă, la locul de desfăşurare a proiectului şi exclusiv în scopul pentru care au fost achiziţionate / restaurate.

Art. 11.5 Promotorul de proiect are obligaţia de a asigura mentenenţa website-ului / lor rezultat / e în cadrul proiectului, pe perioada implementării proiectului și pe o perioadă de cel puţin 5 ani după finalizarea acesteia.

Art. 11.6 Promotorul de proiect / partenerul / partenerii vor conveni, înainte de sfârşitul proiectului, asupra modului de acordare a dreptului de utilizare a echipamentelor, bunurilor, clădirilor etc. achiziţionate prin proiect cu obligaţia aprobării prealabile de către Operatorul de Program. Copii ale titlurilor de transfer vor fi ataşate raportului final.

**CAPITOLUL 12 – RAPORTARE, MONITORIZARE ȘI CONTROL**

Art. 12.1 Promotorul de proiect trebuie să transmită un raport intermediar de progres la fiecare 4 luni, care trebuie să cuprindă:

a. descrierea progresului tehnic al proiectului, respectiv a activităţilor desfășurate, realizările şi rezultatele obținute, informații privind procedurile de achiziție, calendarul proiectului, îndeplinirea obligațiilor cu privire la publicitate, modificările de proiect, îndeplinirea condițiilor de proiect, dacă este relevant și managementul riscurilor, din timpul perioadei de raportare;

b. descrierea progresului financiar al proiectului referitor la cheltuielile efectuate în perioada de raportare precum și la cheltuielile previzionate pentru următoarea perioadă de raportare. Acesta va fi însoțit de documentele justificative aferente și de asemenea, de situația tuturor misiunilor de audit/control efectuate la nivelul proiectului.

Art. 12.2 Raportul final al proiectului trebuie să conțină aceleași informații ca și rapoartele intermediare de progres. În plus, acesta va descrie realizarea obiectivului general al proiectului și va conține informații cu privire la aspectele transversale relevante pentru proiect, îndeplinirea obiectivelor proiectului și sustenabilitatea acestuia.

Art. 12.3 Promotorul de proiect va respecta termenele de transmitere către Operatorul de Program a rapoartelor intermediare de progres și a raportului final, astfel:

|  |  |  |  |
| --- | --- | --- | --- |
| Nr. Crt. | Felul raportului | Perioada de raportare | Termen de raportare |
| 1 | intermediar de progres |  |  |
| 2 | intermediar de progres |  |  |
| 3 | intermediar de progres |  |  |
| 4 | intermediar de progres |  |  |
| 5 | intermediar de progres |  |  |
| 6 | intermediar de progres |  |  |
| 7... | intermediar de progres |  |  |
| 8 | final |  |  |

Art. 12.4 Rapoartele vor fi transmise la termenul stabilit, indiferent de progresul tehnic sau financiar înregistrat.

Art. 12.5 Promotorul de Proiect, va furniza toate informațiile solicitate de către Operatorul de Program, necesare acestuia în vederea realizării obligațiilor privind raportarea către Punctul Național de Contact și/sau CMF.

Art. 12.6 Monitorizarea şi controlul privind implementarea Proiectului sunt realizate de către Operatorul de Program precum și de alte structuri cu atribuţii de control/verificare/audit în cadrul Mecanismului Financiar SEE.

Art. 12.7 Operatorul de Program are dreptul de a folosi rapoartele intermediare de progres și raportul final, precum și orice alte documente, date și informații legate de proiect, indiferent de forma acestora.

**CAPITOLUL 13 - NEREGULI, SUSPENDAREA PLĂȚILOR, RECUPERARE DEBITE**

Art. 13.1 Prin neregulă se înţelege orice abatere de la legalitate, regularitate şi conformitate în raport cu dispoziţiile naţionale şi/sau europene, precum şi cu prevederile contractelor ori a altor angajamente legal încheiate în baza acestor dispoziţii, ce rezultă dintr-o acţiune sau inacţiune a Promotorului de Proiect ori a autorităţii cu competenţe în gestionarea fondurilor europene, care a prejudiciat sau care poate prejudicia bugetul/bugetele donatorilor publici internaţionali şi/sau fondurile publice naţionale aferente acestora printr-o sumă plătită necuvenit. Sunt asimilate neregulilor şi orice alte încălcări ale prezentului Contract.

Art. 13.2 Operatorul de Program va lua măsurile necesare pentru identificarea neregulilor, constatarea creanţelor bugetare rezultate din nereguli, stingerea acestora prin recuperarea debitului şi va dispune toate măsurile pe care le consideră necesare pentru eliminarea sau diminuarea consecinţelor asupra implementării Proiectului, măsuri care pot viza inclusiv suspendarea executării Contractului şi/sau rezilierea acestuia.

Art. 13.3 Pentru sumele acordate în avans şi nejustificate, Operatorul de Program notifică Promotorul de Proiect cu privire la obligaţia restituirii acestora.

Art. 13.4 În cazul în care Promotorul de Proiect nu restituie Operatorului de Program sumele stabilite, în termen de 15 zile de la data comunicării notificării, acesta emite decizie de recuperare a sumelor acordate în avans, prin care se individualizează sumele de restituit exprimate în moneda naţională.

Art. 13.5 În cazul neregulilor constatate ulterior finalizării implementării Proiectului, Promotorul de Proiect are obligaţia să restituie, în termenul prevăzut în titlul de creanţă, debitul individualizat în acesta.

Art. 13.6 În cazul nerespectării obligaţiei de restituire în termen a debitului, Operatorul de Program va sesiza organele competente în vederea declanşării executării silite.

Art. 13.7 Operatorul de Program are obligația de a suspenda plățile și de a solicita rambursarea de către Promotorul de proiect, în cazul în care decizia privind acțiunea de suspendare este luată de Punctul Național de Contact, Operatorul de Program și/sau CMF.

Art. 13.8 Orice plată excedentară efectuată de către Operatorul de Program constituie plată necuvenită, iar Promotorul de Proiect are obligaţia de a restitui sumele respective în termen de 15 (cincisprezece) zile calendaristice de la data primirii notificării din partea Operatorului de Program.

Art. 13.9 Începând cu a 16**-**a (şaisprezecea) zi se vor calcula majorări de întârziere, în procent de 0,1% pe zi, pentru fiecare zi de întârziere.

Art.13.10 Activitatea de suspendare a plăților, corecții financiare, rambursarea sumelor necuvenite, se realizează respectând prevederile Art.12 din Regulament și prevederile Ordonanței de urgență a Guvernului nr. 66/2011 cu modificările și completările ulterioare, privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată prin Legea nr. 142/2012, cu modificările și completările ulterioare.

Art. 13.11 Constituie obiect al recuperării, debitul constatat, individualizat în titlul de creanţă potrivit prevederilor legislaţiei în domeniu.

Art. 13.12 Titlul de creanţă este titlu executoriu în conformitate cu dispoziţiile Cap. III din OUG 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice.

Art. 13.13 Dacă stingerea creanţei nu se realizează prin plată voluntară din partea Promotorului de Proiect, iar debitul respectiv nu va putea fi dedus din plăţile următoare, Operatorul de Program va sesiza organele competente în vederea declanşării procedurii de executare silită în conformitate cu reglementările Codului de procedură fiscală.

**CAPITOLUL 14 - CONFLICTUL DE INTERESE**

Art. 14.1 Părţile convin ca în înţelesul prezentului contract reprezintă conflict de interese, situația în care exercitarea obiectivă şi imparţială a funcţiilor oricărei persoane din cadrul acestui Contract, este compromisă din motive care implică familia, legături de rudenie ori afinitate, viaţa sentimentală, afinităţi politice sau naţionale, interese economice sau oricare alte interese comune cu o altă persoană.

Art. 14.2 Orice conflict de interese apărut în timpul executării contractului trebuie notificat în scris părților semnatare ale contractului, fără întârziere.

Art. 14.3 Promotorul de proiect este obligat să ia toate măsurile necesare pentru a preveni ori stopa orice situaţie de natura conflictului de interese care ar putea compromite executarea obiectivă şi imparţială a Contractului de finanțare şi răspunde pentru aceasta.

Art. 14.4 Operatorul de Program îşi rezervă dreptul de a verifica dacă măsurile luate pentru a preveni sau stopa conflictul de interese sunt corespunzătoare şi poate solicita măsuri suplimentare dacă este necesar.

Art.14.5 Promotorul de proiect răspunde pentru personalul său, sau cel contractat de către el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese.

Art.14.6 Promotorul de proiect va înlocui imediat, orice membru al personalului său sau contractat de către el, inclusiv conducerea ori salariaţii din teritoriu, care se află într-o astfel de situaţie.

Art. 14.7 Operatorul de Program și Promotorul de Proiect vor respecta în acest sens, aplicarea prevederilor Ordonanței de Urgență a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu completările și modificările ulterioare.

**CAPITOLUL 15 – INFORMAREA ȘI PUBLICITATEA**

Art. 15.1 Promotorul de Proiect se obligă să respecte obligațiile de informare și publicitate în conformitate cu Regulamentul și cerințele de informare și publicitate din Anexa 4 a acestuia, luând toate măsurile necesare pentru a asigura implementarea Planului de Publicitate asumat.

Art. 15.2 Dacă Operatorul de Program va constata că Promotorul de Proiect nu a respectat regulile de informare şi publicitate menţionate în Anexa la prezentul Contract, cheltuielile efectuate de Promotorul de Proiect pentru punerea în aplicare a acestor măsuri nu vor fi considerate eligibile

Art. 15.3 Promotorul de proiect notifică Operatorul de Program cu cel puțin 14 zile în avans cu privire la orice evenimente de promovare planificate în cadrul planului de publicitate al proiectului.

Art. 15.4 În toată comunicarea oficială a proiectului (de ex. orice notificare, publicație, pagină de internet sau eveniment al proiectului, inclusiv conferințe sau seminarii) trebuie specificat faptul că proiectul a primit finanţare în cadrul Mecanismului Financiar SEE 2009-2014, în cadrul Programului PA16/RO12 **„Conservarea și revitalizarea patrimoniului cultural și natural”,** prin afişarea corespunzătoare a elementelor de vizibilitate.

Art. 15.5 Promotorul de Proiect va transmite Operatorului de Program 1% din numărul materialelor de informare și publicitate.

**CAPITOLUL 16 - NOTIFICĂRI ŞI COMUNICĂRI SCRISE**

Art. 16.1 Orice comunicare între părţi, referitoare la, sau în legătură cu prezentul Contract sau cu îndeplinirea prezentului Contract, trebuie să fie redactată și transmisă în scris în limba română.

Art. 16.2 Comunicările dintre părţi vor fi trimise prin poștă, prin fax, prin poștă electronică sau înmânate la adresele indicate de părţi în acest scop. Orice document scris trebuie înregistrat atât în momentul transmiterii, cât şi în momentul primirii.

Art. 16.3 Atunci când există un termen limită pentru primirea unei comunicări scrise, expeditorul trebuie să solicite confirmarea primirii respectivei comunicări.

Art. 16.4 Orice notificare, consimţământ, aprobare, certificare sau decizie a oricărei părţi semnatare a Contractului va îmbrăca forma scrisă, dacă nu se prevede altfel, şi va fi expediată fără întârzieri neîntemeiate.

## CAPITOLUL 17 - FORŢA MAJORĂ

Art. 17.1 În sensul prezentului contract, orice eveniment imprevizibil, insurmontabil şi independent de voinţa părţilor intervenit după semnarea prezentului contract şi care împiedică executarea acestuia, este considerat forţă majoră şi exonerează de răspundere partea care îl invocă, pe durata existenţei cazului de forţă majoră. Defectele echipamentelor sau materialelor sau întârzierile în asigurarea disponibilităţii lor, conflictele de muncă, grevele sau dificultăţile financiare nu pot fi invocate ca forţă majoră.

Art. 17.2 Partea care invocă forţa majoră are obligaţia de a notifica celeilalte părţi cazul de forţă majoră, în termen de 5 zile calendaristice de la data apariţiei acesteia şi de a o dovedi, în termen de cel mult 15 zile calendaristice de la data apariţiei. De asemenea, are obligaţia de a comunica data încetării cazului de forţă majoră, în termen de 5 zile calendaristice de la încetare.

Art. 17.3 Dacă în termen de 15 zile de la producere, evenimentul respectiv nu încetează, părţile au dreptul să-şi notifice încetarea de drept a prezentului contract, fără ca vreuna dintre ele să pretindă daune – interese.

Art. 17.4 Forţa majoră este constatată de o autoritate competentă a statului sau de comun acord între părți.

Art. 17.5 Operatorul de Program poate solicita Promotorului de Proiect suspendarea implementării întregului proiect sau a unei părţi a proiectului, dacă circumstanţele, îndeosebi forţa majoră, fac prea dificilă sau periculoasă continuarea acestuia.

Art. 17.6 Durata de implementare a proiectului se va extinde cu o perioadă de timp echivalentă cu durata suspendării, fără a aduce atingere nici unuia dintre amendamentele care ar trebui aduse Contractului, în vederea adaptării proiectului la noile condiţii de implementare şi numai dacă perioada de implementare nu va depăși data de 30 Aprilie 2016.

**CAPITOLUL 18 - RĂSPUNDEREA CONTRACTUALĂ, CESIUNEA PROIECTULUI, SOLUȚIONAREA LITIGIILOR**

Art. 18.1 Cesionarea Contractului sau a unei / unor părți din acesta este interzisă.

Art. 18.2 În situația în care Promotorul de proiect își modifică regimul juridic, răspunderea pentru îndeplinire prevederilor prezentului contract îi revine noii entități sau succesorilor săi.

Art. 18.3 Contractul, precum și toate drepturile și obligațiile care decurg din acesta nu pot face obiectul cesiunii parțiale sau totale.

Art. 18.4 În cazul în care Promotorul de Proiect nu respectă obligaţiile asumate prin contract, acesta va fi notificat și i se pot aplica gradual, în funcție de gravitatea faptei, corecții financiare ajungându-se până la obligația de a restitui integral fondurile primite, conform prevederilor legale în vigoare.

Art. 18.5 În cazul subcontractării managementului proiectului de către promotorul de proiect, promotorului de proiect îi revine întreaga raspundere pentru managementul defectuos şi pentru orice decurge din acesta.

Art. 18.6 În cazul apariției unor situații de dispută, în cursul implementării acestui Contract, Părţile vor proceda la soluţionarea pe cale amiabilă.

Art. 18.7 În acest scop, comunicarea între părți se va face în scris şi se vor întâlni la solicitarea oricăreia dintre Părţi.

Art. 18.8 Părţile trebuie să răspundă solicitării făcute în termen de 10 de zile de la primirea acesteia.

Art. 18.9 În cazul în care termenul menționat la art. 18.8 a expirat sau dacă încercarea de a ajunge la o soluţie pe cale amiabilă nu a dus la un accord în termen de 30 de zile de la prima solicitare, oricare dintre Părţi poate notifica celeilalte faptul că ea consideră că procedura a eşuat.

Art. 18.10 În cazul în care procedurile de conciliere/mediere eşuează, oricare dintre Părţi se poate adresa instanţelor judecătorești competente potrivit legii, din rază teritorială unde se află sediul Operatorului de Program.

**CAPITOLUL 19 - MODIFICAREA CONTRACTULUI**

Art. 19.1 Orice modificare a contractului de finanţare sau a anexelor acestuia se face cu acordul scris al ambelor părţi, printr-o notificare acceptată de cealaltă parte sau prin încheierea unui act adiţional, cu excepţia modificărilor determinate de schimbări în legislaţia naţională sau comunitară care vor fi efectuate de Operatorul de Program, fără a fi necesar în prealabil acordul Promotorului de Proiect și vor fi notificate Promotorului de Proiect.

Art. 19.2 Orice modificare la contract sau la anexele acestuia nu trebuie să afecteze scopul Proiectului sau să pună în discuţie decizia de acordare a finanţării ori să fie contrară principiului tratamentului egal al solicitanţilor şi să respecte legislaţia naţională şi comunitară.

Art. 19.3 Modificările contractului pot fi iniţiate de ambele părţi numai în perioada de implementare a proiectului şi nu vor produce efecte retroactive.

Art. 19.4 Solicitările de modificare a contractului prin act adiţional trebuie transmise Operatorul de Program cu cel puţin 60 de zile calendaristice înainte de finalizarea proiectului.

Art. 19.5 Promotorul de Proiect va notifica în scris Operatorul de Program cu privire la modificarea propusă, cu justificarea detaliată a motivelor care au condus la aceasta, în următoarele situaţii:

1. schimbarea adresei sau sediului social;
2. schimbarea contului special al proiectului;
3. înlocuirea reprezentantului legal;
4. modificări intervenite în bugetul estimat al proiectului în limita a 10% între capitole bugetare.

## Art. 19.6 Promotorul de Proiect trebuie să solicite încheierea unui act adiţional în următoarele cazuri:

## modificări intervenite în bugetul estimat al proiectului, între capitole bugetare, care depăşesc valoarea de 10% din fiecare capitol bugetar afectat, cu justificarea detaliată a motivelor care au condus la aceasta;

## includerea de noi activităţi eligibile care să contribuie la atingerea rezultatelor şi obiectivelor specifice al proiectului, fără suplimentarea valorii totale eligibile a contractului, dar care pot modifica structura costurilor directe;

## modificarea programului de achiziţii publice aprobat iniţial în cadrul proiectului, fără suplimentarea valorii totale eligibile a contractului; în cazul în care se depăşeşte valoarea totală eligibilă, diferenţa va fi suportată de către Promotorul de Proiect din surse proprii;

## schimbarea personalităţii juridice, a statutului Promotorului de Proiect sau a reorganizării acestuia;

## modificări în structura parteneriatului.

## ARTICOLUL 20 – ÎNCETAREA ȘI REZOLUȚIUNEA/REZILIEREA CONTRACTULUI

## Art. 20.1 Prezentul contract încetează de drept la termenul prevăzut la art. 2.1.

## Art. 20.2 Promotorul de Proiect poate solicita din proprie iniţiativă încetarea Contractului cu restituirea sumelor rambursate până la momentul solicitării.

## Art. 20.3 Contractul se consideră desfiinţat de drept, fără a mai fi necesară punerea în întârziere şi vreo altă altă formalitate prealabilă, Promotorul de Proiect este de drept în întârziere urmând să restituie sumele rambursate până în acel moment, în cazul în care:

## Promotorul de Proiect, din motive imputabile acestuia, nu a început implementarea Proiectului în termen de 4 luni de la data intrării în vigoare a Contractului

## Se constată neconcordanţă între starea de fapt dovedită şi cele declarate de către Promotorul de Proiect în cererea de finanţare, referitor la faptul că Proiectul nu face obiectul altei finanţări din alte fonduri publice naţionale sau comunitare sau că nu a mai beneficiat de finanţare din alte programe naţionale sau comunitare.

## În cazul intervenirii modificărilor substanţiale sau a încălcării obligaţiei privind menţinerea investiţiei, în conformitate cu cele menţionate în art. 8.39;

## În cazul în care obiectivele finanţate nu sunt folosite conform scopului prevăzut în Cererea de finanţare aprobată;

## În cazul cesiunii contractului, în conformitate cu art. 18.3;

## În cazul în care Promotorul de Proiect, după încheierea contractului și pe durata valabilității obligaţiilor, face obiectul unei proceduri de insolvenţă, dizolvare, administrare judiciară, şi-a suspendat activitatea sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional sau comunitar;

## În cazul în care Promotorul de Proiect este implicat în orice act de fraudă sau corupţie sau este implicat într-o organizaţie ilegală sau orice altă activitate ilegală în detrimentul intereselor financiare ale Comunităţilor; acestea sunt valabile şi pentru partenerii Promotorului de Proiect

## În cazul în care Promotorul de Proiect a suferit condamnări privind conduita profesională, printr-o hotărâre judecătorească rămasă definitivă (res. judicată) (ex. împotriva căreia nu este posibil nici un apel), sau este vinovat de grave erori profesionale dovedite prin orice mijloace pe care Operatorul de Program le poate justifica.

## Art. 20.4 În situațiile prevăzute la art. 20.3, Operatorul de Program va sista finanţarea și va recupera de plin drept sumele plătite Promotorului de Proiect, fără punere în întârziere, fără intervenţia instanţei de judecată şi fără orice altă formalitate prealabilă, cu aplicarea corespunzătoare a dispozițiilor capitolului 13.

Art. 20.5 Dispozițiile art. 20.4.nu prejudiciază dreptul Operatorului de Program de a solicita Promotorului de Proiect plata de daune interese în condițiile legii.

**CAPITOLUL 21 – DISPOZIŢII FINALE**

Art. 21.1 Datele cu caracter personal vor fi procesate în conformitate cu Legea nr. 677/*20011 pentru protecția persoanelor cu privire la prelucrarea datelor cu caracter personal și libera circulație a acestor date.*

Art. 21.2 Limba Contractului de Finanțare şi a tuturor comunicărilor scrise va fi limba română.

Art. 21.3 Termenul de “zi” reprezintă zi calendaristică dacă nu se specifică altfel în mod distinct.

Art. 21.4 Definițiile termenilor utilizați/uzați în prezentul contract se regăsesc în Capitolul I al Ordonanța de Urgență a Guvernului nr. 88/2012 privind cadrul instituțional pentru coordonarea, implementarea şi gestionarea asistenței financiare acordate României prin Mecanismul Financiar al Spațiului Economic European şi Mecanismul Financiar Norvegian pe perioada de programare 2009-2014 aprobată cu modificările ulterioare prin Legea nr. 246/2013.

Art. 21.5 Prezentul Contract intră în vigoare la data ultimei semnături a Părților și se completează cu legislația națională incidentă în materie.

Art. 21.6 Responsabilitățile părților care decurg din executarea prezentului contract se mențin pe o perioadă de 5 ani de la data aprobării Raportului final al proiectului.

Art. 21.7 Prezentul Contract a fost întocmit în 2 (două) exemplare, în limba română, câte unul pentru fiecare parte, ambele cu valoare de original.

Art. 21.8 În cazul unei neconcordanțe între prezentul Contract și Regulament, vor prevela Regulamentul și Acordul de Program.

Art. 21.9 Prevederile prezentului contract de finanțare vor fi guvernate, interpretate, înțelese și aplicate în conformitate cu legislația națională și comunitară în vigoare. Legea Română va guverna toate aspectele nereglementate în Contractul de Finanțare.

 **Operatorul de Program Promotorul de Proiect**

 **Ministerul Culturii**

 **Ministru**

 **..............................**

**Unitatea de Management a Proiectului**

**Director Contabil Șef**

**.................**

**Coordonator Financiar**

**.....................................**

 **Vizat Juridic**

**.........................**

**Coordonator Program**

**............................**

**Întocmit,**

**........................**

1. Valoarea totală eligiblă va conține TVA doar în situația în care TVA nu este recuperabilă [↑](#footnote-ref-1)